stanford-oval/wikipedia huggingface dataset:
Toinen Venäjä
Yleisesti

Toinen Venäjä järjestö perustettiin Pietarin G8-kokouksen aikana (11.–12. heinäkuuta 2006) Moskovassa. Se järjesti ensimmäisen Erimieltä olevien marssin 16. joulukuuta 2006 Moskovassa ja 3. maaliskuuta 2007 Pietarissa. Seuraavat marssit järjestettiin 14. huhtikuuta ja 15. huhtikuuta 2007 Moskovassa ja Pietarissa.
Poliittisesti liike on hyvin hajanainen, eikä ole kyennyt sopimaan yhteisestä ohjelmasta. Liikkeeseen kuuluu niin Neuvostoliiton uudelleenperustamista tavoittelevia, euraasialaisia imperialisteja, kansallisoikeistoa kuin ihmisoikeusaktivisteja ja länsimielisiä liberaaleja. Sen pääasiallisena ideologiana on Putinin ja hallituspuolueiden vastustus.
Merkittävimpiä ryhmään kuuluvia liikkeitä ovat Garri Kasparovin Yhtenäinen kansalaisrintama, entisen pääministeri Mihail Kasjanovin Kansan demokraattinen unioni, Eduard Limonovin kielletty Kansallisbolševistinen puolue, Tasavaltalaispuolue, Punanuorison esijoukko (Avangard Krasnoi Molodoži) ja Vallankumouksellinen kommunistien puolue. Myös valtavirran liberaalin Jablokon jäsenet ovat osallistuneet ryhmän marsseille, mutta puolueen johto on sanoutunut irti niistä.
Toinen Venäjä -liike valitsi yhteisen presidenttiehdokkaan vuoden 2008 vaaleihin lokakuussa 2007. Se piti kokouksensa sunnuntaina 8. heinäkuuta 2007. Mihail Kasjanov ilmoitti edellisenä tiistaina olevansa asettumatta ehdolle sen presidenttiehdokkaan esivaaliin ja jättävänsä ryhmän. Myös muutamat muut jäsenet boikotoivat kokousta tukeakseen Kasjanovia ja asettuakseen muiden ryhmien taakse.
Kasparov on sittemmin osallistunut lähinnä toisen Solidaarisuus-ryhmittymän toimintaan, ja Toinen Venäjä on toiminut lähinnä kansallisbolševikkien ympärillä ja paperilla. Kesäkuussa 2010 Eduard Limonov ilmoitti perustavansa saman nimisen puolueen vuoden 2011 vaaleja varten.
Lontoossa maanpaossa elävä oligarkki Boris Berezovskin on rahoittanut järjestön toimintaa.
Erimielisten mielenosoituksia 2007 > Kesäkuu

11. kesäkuuta marssi järjestettiin Moskovassa, jossa järjestettiin samaan aikaan Maailman talousfoorumin kokous. Paikalla arvioitiin olevan 2 000 marssijaa.
Kesäkuun 9. Kasparovin ja Limonovin johtama marssi järjestettiin Pietarissa, jossa paikalla oli eri arvioiden mukaan 400–3 000 marssijaa ja 250 toimittajaa. Kaksi marssijaa pidätettiin huliganismista syytettyinä.
Erimielisten mielenosoituksia 2007 > Maaliskuu

Toinen Venäjä järjesti Erimieltä olevien marssin Pietarissa 3. maaliskuuta 2007 kello 12.00. Suunniteltu reitti kulki alkaen suurelta "Lokakuu" -konserttisalilta Kapinanaukion metroaseman lähelle, sieltä Suvorovin valtakadulle ja kohti Proletariaatin diktatuurin aukiota, missä Toinen Venäjä aikoi järjestää joukkokokouksen. Viranomaiset olivat kieltäneet marssin ja mielenosoituksen, sanoen sen häiritsevän liikennettä. Mielenosoituksen paikaksi Pietarin kaupunginhallinto tarjosi sen sijaan Leninin patsaan ympäristöä Suomen aseman lähistöllä, mikä ei puolestaan kelvannut oppositiolle.
Eri mieltä olevien marssi kulki ensin suunniteltua reittiä pitkin ja satoja mielenosoittajia murtautui mellakkapoliisien ketjun läpi, kymmenien joutuessa kovaotteisesti kiinniotetuiksi. Marssi alkoi suunnitellulta paikalta ja noin 1 500 marssija joukko siirtyi kohti Nevan valtakatua. OMONin ensimmäinen sulkuketju murtui teatterilla ja väkijoukko siirtyi hitaasti kohti Nevski prospektia. Moskovan asemalla järjestettiin rauhallinen mielenosoitus ja 2 500 henkeä käsittävä joukko hajosi osiin miliisin erikoisjoukkojen OMONin vuoksi. Smolnan lähellä mielenosoittajien lukumäärä kasvoi 4 000:een. Mielenosoittajat onnistuivat pääsemään myös aikaisemman valtakunnanduuman rakennuksen luo, tavaratalo Gostinyj Dvorin taakse, missä pidettiin rauhallinen mielenosoitus teemalla: "Tämä on meidän kaupunkimme" ja "Me tarvitsemme toisenlaisen Venäjän".
Jo alkuvaiheessa OMON otti kiinni Venäjän kansallisbolševistisen puolueen johtajan, Eduard Limonovin ja Punaisen nuorison etujoukon johtajan Sergei Udaltšovin.
Kiinniotettujen joukossa oli muun muassa entinen šakin maailmanmestari Garri Kasparov. Mielenosoitusta seuraavan viikon sunnuntaina Pietarissa järjestettiin paikallisvaalit.
Marssiin osallistui myös Jabloko-puolue tunnuksin: "Rehellisen Venäjän puolesta", "Fasismia vastaan" ja "Korruptiota vastaan".
Liikenne Nevan valtakadulla pääsi jatkumaan kello 14:00. Kiinni otetuiksi arvellaan tulleen 50 henkilöä.
14. huhtikuuta Moskovassa järjestetyllä marssilla pidätettiin eri lähteiden mukaan 170–250 henkeä, mukaan luettuna Kasparov, joka sai noin 30 euron sakot. 15. huhtikuuta Pietarissa järjestetyllä marssilla pidätettiin noin viidestäsadasta marssijasta 120.
Erimielisten mielenosoituksia 2007 > Mielenosoituksia 2009

31. elokuuta 2009 järjestettiin Moskovassa mielenosoitus Triumfalnaja-aukiolla, jossa OMON otti kiinni 30 henkilöä. Kiinni otettujen joukossa olivat mm. Lev Ponomarjov, Eduard Limonov, joka pidätettiin kuukautta aikaisemmin niin ikään mielenosoituksesta.
Aiheesta muualla

Toinen Venäjä
The Other Russia[vanhentunut linkki]
Eduard Limonov - Toinen Venäjä (Arkistoitu – Internet Archive)
Erimielisten marssi 3. maaliskuuta 2007 Pietarissa. Kuvassa kansallisbolševistien punaiset ja monarkistien musta-valko-keltaiset liput
Turkin presidentinvaalit 2018

Turkin presidentinvaalit 2018 järjestettiin Turkissa 24. kesäkuuta 2018. Vaalit olivat osana vuoden 2018 yleisvaaleja samana päivänä pidettyjen parlamenttivaalien rinnalla. Perustuslakimuutosten hyväksymisen jälkeen vuonna 2017 pidetyssä kansanäänestyksessä valitusta presidentistä tulee sekä Turkin valtionpäämies että hallituksen päämies, joka ottaa jälkimmäisen roolin poistettavasta pääministerin virasta. Istuva presidentti Recep Tayyip Erdoğan valittiin jatkokaudelle.
The Queen

| The Queen |
| --- | --- |

Ohjaaja:  Stephen Frears
Käsikirjoittaja:  Peter Morgan
Tuottaja:  Andy Harries   Christine Langan   Tracey Seaward
Säveltäjä:  Alexandre Desplat
Kuvaaja:  Affonso Beato
Leikkaaja:  Lucia Zucchetti
Pääosat:  Helen Mirren  Michael Sheen   James Cromwell   Helen McCrory   Alex Jennings   Sylvia Syms
Valmistustiedot
Valmistusmaa:  Yhdistynyt kuningaskunta
Tuotantoyhtiö:  ITV Studios France 3 Canal+ Granada Film Pathé BiM Distribuzione
Levittäjä:  Pathé
Ensi-ilta:   2. syyskuuta 2006  15. syyskuuta 2006  30. syyskuuta 2006  14. huhtikuuta 2007  26. tammikuuta 2007 
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Queen (esitetty televisiossa Suomessa myös nimellä Kuningatar) on vuonna 2006 ensi-iltansa saanut Stephen Frearsin ohjaama brittiläinen draamaelokuva. Sen on käsikirjoittanut Peter Morgan. Elokuvan pääosassa kuningatar Elisabet II:na on Helen Mirren. Muissa päärooleissa ovat Michael Sheen, James Cromwell, Helen McCrory, Alex Jennings ja Sylvia Syms.
Elokuva antaa yksityiskohtaisen kuvan kuningatar Elisabet II:n ja Tony Blairin (Michael Sheen) välisestä vuorovaikutuksesta prinsessa Dianan kuoleman jälkeen. The Queen keskittyy heidän taisteluunsa löytää kompromissi Dianan kuoleman käsittelyssä, kun vaihtoehtoina olivat sen pitäminen kuninkaallisen perheen yksityisenä tragediana tai kansan vaatimana laajempana surunosoituksena.
Helen Mirrenin roolisuoritus pääosassa sai runsaasti ylistäviä arvosteluita ja hän voitti roolistaan useita palkintoja, kuten Oscarin, BAFTAn, Golden Globen, SAG-palkinnon ja Venetsian elokuvajuhlien näyttelijäpalkinnon. Lisäksi elokuvalle meni mm. parhaan elokuvan BAFTA ja parhaan käsikirjoituksen Golden Globe.
Näyttelijät

| 0 | 1 | 2 |
| --- | --- | --- |
|  Helen Mirren  | … |  Kuningatar Elisabet II   |
|  Michael Sheen  | … |  Tony Blair   |
|  James Cromwell  | … |  Prinssi Philip   |
|  Sylvia Syms  | … |  Kuningataräiti Elisabet   |
|  Alex Jennings  | … |  Prinssi Charles   |
|  Helen McCrory  | … |  Cherie Blair   |
|  Roger Allam  | … |  Robin Janvrin   |
Palkintoja

Oscar-palkinto: Paras naispääosa – Helen Mirren
Oscar-ehdokkuus: Paras elokuva
Oscar-ehdokkuus: Paras ohjaus – Stephen Frears
Oscar-ehdokkuus: Paras alkuperäinen käsikirjoitus – Peter Morgan
Oscar-ehdokkuus: Paras puvustus – Consolata Boyle
Oscar-ehdokkuus: Paras alkuperäinen musiikki – Alexandre Desplat
BAFTA-palkinto: Paras elokuva
BAFTA-palkinto: Paras naispääosa – Helen Mirren
BAFTA-ehdokkuus: Paras brittiläinen elokuva
BAFTA-ehdokkuus: Paras miessivuosa – Michael Sheen
BAFTA-ehdokkuus: Paras ohjaus – Stephen Frears
BAFTA-ehdokkuus: Paras alkuperäinen käsikirjoitus – Peter Morgan
BAFTA-ehdokkuus: Paras leikkaus – Lucia Zucchetti
BAFTA-ehdokkuus: Paras puvustus – Consolata Boyle
BAFTA-ehdokkuus: Paras maskeeraus – Daniel Phillips
BAFTA-ehdokkuus: Paras elokuvamusiikki – Alexandre Desplat
Golden Globe -palkinto: Paras naispääosa – Helen Mirren
Golden Globe -palkinto: Paras käsikirjoitus – Peter Morgan
Golden Globe -ehdokkuus: Paras draamaelokuva
Golden Globe -ehdokkuus: Paras ohjaus – Stephen Frears
Arvioita

Anna-lehteen kirjoittaneen Lauri Lehtisen mukaan ”hienovaraisen nautittava The Queen on yhtä aikaa satiirinen ja lempeä jämähtäneen instituution muotokuva”.
Aiheesta muualla

Elokuvan viralliset brittiläiset sivut (Arkistoitu – Internet Archive) (englanniksi)
The Expedition

| The Expedition Kamelot |
| --- | --- | --- |

Livealbumin tiedot
 Äänitetty : konserteista Saksassa ja Kreikassa huhtikuussa 2000
 Julkaistu: 2000
 Tyylilaji: power metal
 Kesto: 60.56
 Levy-yhtiö: Noise
Kamelotin muut julkaisut
| The Fourth Legacy 1999 | The Expedition 2000 | Karma 2001 |
The Expedition on power metal -yhtye Kamelotin ensimmäinen livealbumi, joka julkaistiin lokakuussa 2000 Noise Recordsin kautta.  Kolme viimeistä kappaletta ovat harvinaisia studionauhoituksia: "We Three Kings" (instrumentaali) ja "One Day" ovat lisämateriaalia Siege Perilous -sessioista, ja "We Are Not Separate" on uudelleennauhoitettu versio Dominion-albumin kappaleesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro / until kingdom come | 5.22 |  |  |  |  |  |  |  |
| 2. | Expedition | 5.41 |  |  |  |  |  |  |  |
| 3. | The Shadow of Uther | 4.13 |  |  |  |  |  |  |  |
| 4. | Millennium | 6.26 |  |  |  |  |  |  |  |
| 5. | A Sailorman's hymn | 4.51 |  |  |  |  |  |  |  |
| 7. | Call of The Sea | 8.20 |  |  |  |  |  |  |  |
| 8. | Desert Reign / Nights of Arabia | 7.41 |  |  |  |  |  |  |  |
| 9. | We Three Kings | 4.43 |  |  |  |  |  |  |  |
| 10. | One4 Day | 4.10 |  |  |  |  |  |  |  |
| 11. | We Are Not Separate | 3.36 |  |  |  |  |  |  |  |
|  |  | 60.56 |  |  |  |  |  |  |  |
Kokoonpano > Bändin jäsenet

Roy Khan – laulu
Thomas Youngblood – kitara, taustalaulu
Glenn Barry – bassokitara
Casey Grillo – rummut
Günter Werno – kosketinsoittimet
Kokoonpano > Tuotanto

Äänitys: Sascha Paeth, konserteista Saksassa ja Kreikassa huhtikuussa 2000
Miksaus ja masterointi: Sascha Paeth, Pathway Studios, Wolfsburg, Saksa
Avustajat paikan päällä: Ralf Schindler, Thomas Kuschewski, Bonni "Q-ryched!" Bilski
Kappaleet 9 ja 10 nauhoitettu vuonna 1998 Morrisound Studiosilla, Tampassa, Floridassa - äänittänyt Howard Helm. Kosketinsoittimet: Howard Helm
Kappale 11 nauhoitettu vuonna 2000 Pathway Studiosilla Wolfsburgissa, Saksassa - äänittäjänä Sascha Paeth. Koskettimet merkiltä Miro
Hans Zimmerin intro (09.10sek – 10:04sek kappaleesta "Rocket Away" elokuvan soundtrackilta The Rock)
Kuvat: Axel Jusseit, Claudia Ehrhardt, Edwin Van Hoof ja Kamelot
Antiikkikartat: © Photo Essentials
Kuvitus ja taitto Maren/Noise Graphics
Kannen kuvat: Axel Jusseit
Arvostelut

| Arviot> Lähde | Arviot> Arvosana |
| --- | --- |
Imperiumi: 9+/10
The Metal Crypt: 3/5
Soundi: 4/5
Thessalos (asklepiadi)

| Thessalos> Θεσσαλός.Henkilötiedot |
| --- | --- |
Syntynyt: 400-luku eaa. Kos
Kuollut: 300-luku eaa.
Ammatti:  lääkäri
Vanhemmat:  Hippokrates ja ?
Lapset:  Hippokrates III, Drakon II, Gorgias(?)
Thessalos (m.kreik. Θεσσαλός, lat. Thessalus; 400/300-luku eaa.) oli antiikin kreikkalainen lääkäri, joka oli Hippokrateen poika ja kotoisin Kosilta.
Elämä

Thessalos kuului asklepiadien sukuun ja oli tunnetuimman Hippokrateen eli Hippokrates II:n poika, Drakon I:n veli, ja Hippokrates III:n, Drakon II:n ja mahdollisesti myös Gorgiaan isä. Näin hän olisi ollut 18:tta sukupolvea Asklepioksesta laskettuna. Thessalos oli yhdessä veljensä Drakonin sekä lankonsa Polyboksen kanssa yksi lääketieteen dogmaattisen koulukunnan perustajista. Thessalos vietti osan ajastaan Makedonian kuninkaan Arkhelaoksen (hallitsi 413–399 eaa.) hovissa.
Galenos ylistää Thessalosta usein ja kutsuu häntä huomattavimmaksi Hippokrateen pojista, ja sanoo, ettei hän muuttanut mitään isänsä opeista. On kuitenkin oletettu, että toimittaessaan isänsä teoksia tämän kuoleman jälkeen hän teki niihin joitakin omia lisäyksiä. Thessaloksen epitafi on säilynyt Kreikkalaisessa antologiassa.
Teokset

Jotkut antiikin aikaiset kirjailijat pitivät Thessalosta useiden Hippokrateen nimiin laitettujen teosten kokoelmaan eli Corpus Hippocraticumiin kuuluvien tutkielmien todellisena kirjoittajana. Hän olisi saattanut koostaa ne isältään jääneistä muistiinpanoista. Tällaisiksi teoksiksi mainitaan seuraavat:
Ruumiinnesteistä eli Humoraaleista (kreik. Περὶ χυμῶν, Peri khymōn; lat. De humoribus)
Lääkärin toimesta eli Kirurgia (Κατ' ἰητρεῖον, Kat' iētreion; De officina medici)
Ennusteen tekeminen (Προῤῥητικὸν, Prorrhētikon; Prorrhetica tai Praedictiones), kirja I
Epidemiat (Ἐπιδημίαι, Epidēmiai; Epidemia tai De morbis popularibus), kirjat II, IV, V, VI ja VII
Nykytutkijat ovat kuitenkin pitäneet tätä hyvin epävarmana. Hippokrateen nimiin laitettujen kirjeiden joukossa on yksi, joka esittää olevansa kirje Hippokrateelta Thessalokselle. Siinä ei sinänsä ole sisäisiä merkkejä epäaitoudesta, mutta se tuskin on silti aito, jos kerta kaikki muut kirjeet ovat epäperäisiä. Tunnetaan myös puhe, Presbeutikos (Πρεσβευτικός), joka esittää olevansa Thessaloksen ateenalaisille pitämä puhe, jossa hän pyysi heitä lopettamaan sotimisen Kosia vastaan. Se on kuitenkin selvästi epäperäinen.
Tie 20

Tie 20 voi tarkoittaa:
Tie 20, Ahvenanmaalla kulkeva tie
Tie 20, Pohjois-Virossa kulkeva tie
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tie 20”, voi hakea sivunnimihaulla, laajalla sivunnimihaulla tai tekstihaulla.
Ulla Lehtonen

Ulla Aulikki Lehtonen (16. maaliskuuta 1921 Karinainen – 17. helmikuuta 1999 Helsinki) oli suomalainen lastenkirjailija ja suomentaja. Hän kirjoitti myös nimellä Ulla Ahtela.
Teoksia

Laillisen juorukerhon tuotteet eli VIII C:n kronikka 22.II.1941. Kirjoittaneet Ulla Lehtonen ym. Turun Suomalaisen yhteiskoulun abiturientit, Turku 1941.
Kummitusjuhla. Kuvittanut Elina Vanninen. WSOY 1967.
Olipa kerran .... Päiväkerhon peruskurssi 8. Suomen pyhäkouluyhdistys, Helsinki 1971.
Esikouluikäisten kuva- ja tietokirjat. Kirjastopalvelu, Helsinki 1978.
Lastenkirjallisuus Suomessa 1543–1850: Kirjahistoriallinen tutkimus. Suomen nuorisokirjallisuuden instituutin julkaisuja 1. Suomen nuorisokirjallisuuden instituutti, Tampere 1981.
Aihepiirit aakkosissa: Valikoimaluettelo lasten kuva- ja tietokirjoista aihepiireittäin. Kuvitusnäytteet ovat Maurice Sendakin töitä. Kirjastopalvelu, Helsinki 1988.
Niilo Lehtonen 07.07.1895–12.03.1961: 100-vuotishistoriikki 07.07.1995. Koonneet Ulla Lehtonen, Raili Saari ja Pertti Lehtonen. 1995.
Suomennoksia > Nimellä Ulla Lehtonen

Mary Norton: Kätkijät. (Alkuteos The borrowers.) Suomentanut Ulla Lehtonen; kuvittanut Ilon Wikland. WSOY 1959, 2. painos 1979, pokkarilaitos 2011.
Hans-Eric Hellberg: Onnenlakki. (Alkuteos Björn fed trollhatten.) Suomentanut Ulla Lehtonen; kuvittanut Aune Mikkonen. Lasten toivekirjasto 38. WSOY 1966.
Suomennoksia > Nimellä Ulla Ahtela

Marlie Brande: Tiina ja kiikari. (Alkuteos Tine med kikkerten.) Suomentanut Ulla Ahtela. Tammi 1973.
Turkin presidentti

| Turkin presidentti |
| --- | --- |
 Türkiye Cumhuriyeti Cumhurbaşkanı
 
 
 Nykyinen Recep Tayyip Erdoğan 28. elokuuta 2014 lähtien
Virka-asunto:  Presidentillinen kompleksi
Kauden pituus:  5 vuotta, uudelleenvalinta mahdollinen
Perustettu:  29. lokakuuta 1923
Ensimmäinen:  Mustafa Kemal  Atatürk
Kotisivut:  www.cankaya.gov.tr
Turkin presidentti on Turkin valtionpäämies ja nykyään (2017 alkaen) myös hallituksen päämies.
Vuonna 2014 Turkissa järjestettiin ensimmäiset suorat presidentinvaalit, jotka voitti Recep Tayyip Erdoğan. Hänet valittiin presidentiksi vuoteen 2019 asti. Erdoğanin tavoitteena oli, että Turkki muutettaisiin perustuslaissa presidenttijohtoiseksi, mutta oppositio esti sen. Vuonna 2016 Turkissa oli vallankaappausyritys, joka kukistettiin. Seuraavana vuonna parlamentti hyväksyi uuden perustuslain, joka lisäsi presidentin valtaoikeuksia. Lakiuudistuksen jälkeen presidentillä on valta nimittää ja erottaa ministereitä ja korkeita virkamiehiä sekä hajottaa parlamentti. Hän voi myös julistaa poikkeustilan maahan. Pääministerin virka lakkautettiin. Erdoğan voi uuden perustuslain myötä pysyä vallassa vuoteen 2029 asti.
Turkin perustuslain mukaan presidentiksi valittavan henkilön tulee täyttää seuraavat ehdot:
Turkin kansalainen
väh. 40-vuotias
vaalikelpoinen maan parlamenttivaaleissa
suorittanut korkeakoulututkinnon
Tulvasuojelu

Tulvasuojelu tarkoittaa rakenteita ja toimenpiteitä joilla ehkäistään tulvien aiheuttamia vahinkoja. Perinteisiä keinoja tulvilta suojautumiseksi ovat vesistöjen säännöstely ja tulvapenkereet.
Tärkeä osa suojelua on ennaltaehkäisy, mutta jos tulva kuitenkin uhkaa on ryhdyttävä suojaus- ja varoitustoimiin. Kaupunkien kasvaessa maankäytön suunnittelusta on tullut tärkeä osa tulvilta suojautumista. Tulvavaarallisilla alueilla rakenteet on rakennettava niin korkealle ettei mahdollinen tulva pääse kastelemaan niitä. Myös virtaavien vesistöjen vetämisen varmistaminen ruoppaamalla on tärkeää.
Ilmastonmuutoksen vuoksi tulvien ennustetaan lisääntyvän Suomessa tulevaisuudessa. Suomessa huomattavan tulvariskin omaavia kohteita ovat Pori ja Rovaniemi
Ulla Lindkvist

Ulla Lindkvist (30. elokuuta 1939 – 6. elokuuta 2015 Flen) oli ruotsalainen suunnistaja.
Ulla Lindkvist voitti naisten suunnistuksen ensimmäisen Euroopan mestaruuden Hamar Lötenissä 1962. Kaksi vuotta myöhemmin Le Brassusin EM-kisoissa hän sai henkilökohtaisella matkalla pronssia ja voitti naisten ensimmäisen viestisuunnistuksen Euroopan mestaruuden yhdessä Ann-Marie Wallstenin ja Eivor Steen-Olssonin kanssa.
Ensimmäiset MM-kisat järjestettiin Fiskarissa 1966, ja Ulla Lindkvist voitti siellä henkilökohtaisen maailmanmestaruuden. Viestiin hän ei osallistunut. Kaksi vuotta myöhemmin Linköpingin MM-kisoissa Lindkvist suunnisti toisen maailmanmestaruutensa ja sai viestissä hopeaa. Friedrichrodan MM-kisoissa 1970 Lindkvist sai henkilökohtaisella matkalla hopeaa ja viestissä kultaa. Stare Splavyn MM-kisoissa hän sai viestissä hopeaa Suomen jälkeen.
Saavutukset > MM-kisoissa

Fiskari 1966
Kultaa henkilökohtaisella matkalla
Linköping 1968
Kultaa henkilökohtaisella matkalla
Hopeaa viestissä
Friedrichroda 1970
Kultaa viestissä
Hopeaa henkilökohtaisella matkalla
Stare Splavy 1972
Hopeaa viestissä
Neljäs henkilökohtaisella matkalla
EM-kisoissa

Hamar Löten 1962
Kultaa henkilökohtaisella matkalla
Le Brassus 1964
Kultaa viestissä
Pronssia henkilökohtaisella matkalla
EM-kisoissa > PM-kisoissa

Längelmäki 1961
Kultaa henkilökohtaisella matkalla
Karlstad 1963
Hopeaa henkilökohtaisella matkalla
Hopeaa viestissä
Hokksund 1965
Hopeaa henkilökohtaisella matkalla
Hopeaa viestissä
Viborg 1967
Kultaa henkilökohtaisella matkalla
Kemiö ja Parainen 1969
Kultaa henkilökohtaisella matkalla
Kultaa viestissä
Sundsvall 1971
Kultaa henkilökohtaisella matkalla
Pronssia viestissä
Bergen 1973
Kultaa henkilökohtaisella matkalla
Pronssia viestissä
Tulymski Kamen

Tulymski Kamen Višera-joelta nähtynä.
Tulymski Kamen (ven. Тулы́мский Ка́мень) on Uralvuoristoon kuuluva harjanne ja sen korkein vuori Permin aluepiirissä Venäjällä. Se sijaitsee Krasnovišerskin piirin koillisosassa Višeran luonnonpuiston alueella. Pohjois-eteläsuunnassa kulkevan vuorijonon pituus on 24 kilometriä ja suurin leveys 7 kilometriä. Korkeimmat kohdat ovat Tulymski Kamen -vuori (1469 metriä) ja Ostraja (1420 metriä). Rinteillä kasvaa kuusi- ja pihtametsää, jossa on myös sembramäntyjä. Suurin osa harjanteesta sijaitsee metsärajan yläpuolella.
Nimitys perustuu tataarin murteiden ja Jazvan komin sanaan tulym, jonka merkitys on ’joesta kohoava kivi, koski’. Mansin kielessä harjanteella on kaksi nimeä: Jaktyl-Ja-Njor ”Koskijoen vuori” ja Luv-Njor (”Hevosvuori”). Jälkimmäinen perustuu harjanteen hevosen lautasta muistuttavaan muotoon ja liittyy mansilaiseen hevoskulttiin. ”Koskijoki” on vuorijonon länsipuolitse virtaavan Višeran mansinkielinen nimi.
Tulymski Kamen on Permin aluepiirin korkein kohta.
Turun hautausmaan sankarihautojen yhteinen muistomerkki

Erik Bryggman ja Jussi Vikainen, Turun hautausmaan sankarihautojen yhteinen muistomerkki, 1953.
Turun hautausmaan sankarihautojen yhteinen muistomerkki on Turun hautausmaalla kesäkuussa 1953 paljastettu muistomerkki. Yli sankarihauta-alueen kohoavasta kuparisesta rististä, mustasta graniittimuurista ja siihen ripustetusta naishahmoveistoksesta koostuvan monumentin suunnitteli arkkitehti Erik Bryggman ja veistoksen teki Jussi Vikainen. Yhteismuistomerkissä on teksti ”Rakkaus ei koskaan häviä” suomeksi ja ruotsiksi sekä ”Pro Patria 1939–1944”.
Muistomerkki sijaitsee lähellä Bryggmanin vuosikymmen aiemmin piirtämää Ylösnousemuskappelia.
The Agony & Ecstasy of Watain

| The Agony & Ecstasy of Watain Watain |
| --- | --- | --- |

Studioalbumin tiedot
 Julkaistu: 29. huhtikuuta 2022
 Tyylilaji: black metal
 Kesto: 49.33
 Levy-yhtiö: Nuclear Blast
Listasijoitukset
  20. (albumilista)    6. (fyysinen albumilista)
Watainin muut julkaisut
| Trident Wolf Eclipse 2018 | The Agony & Ecstasy of Watain 2022 | Die in Fire – Live in Hell 2023 |
The Agony & Ecstasy of Watain on Watainin seitsemäs studioalbumi, joka julkaistiin 29. huhtikuuta 2022.
Kappaleet

Ecstasies in night infinite – 04.00
The howling – 04.08
Serimosa – 05.26
Black cunt – 05.25
Leper's grace – 04.12
Not sun nor man nor god – 01.25
Before the cataclysm – 07.22
We remain – 06.13
Funeral winter – 04.30
Septrentrion – 06.47
Kokoonpano

E. Danielsson - laulu
P. Forsberg - kitara
H. Eriksson - kitara
A. Lillo - basso
E. Forcas - rummut
Arvostelut

Imperiumi: 8½/10
Inferno:
Soundi:
Metal Injection:
Aiheesta muualla

The Agony & Ecstasy of Watain Discogsissa. (englanniksi)
Albumi The Agony & Ecstasy of Watain Encyclopaedia Metallum -sivustolla (englanniksi)
Watain
| --- | --- |
Studioalbumit:   Rabid Death's Curse  Casus Luciferi’’  Sworn to the Dark  Lawless Darkness  The Wild Hunt  Trident Wolf Eclipse  The Agony & Ecstasy of Watain 
EP:t:  The Essence of Black Purity
Livet:   Black Metal Sacrifice  The Ritual Macabre  Tonight We Raise Our Cups and Toast in Angels Blood: A Tribute to Bathory  Die in Fire – Live in Hell 
Splitit:   The Misanthropic Ceremonies Diabolicumin kanssa  Sathanas / Luciferi Tour EP Mayhemin kanssa 
Demot:   Go Fuck Your Jewish "God"  Rabid Death's Curse  Promo 2002  Puzzlez ov Flesh
Tetraktys

Tetraktys
Tetraktys (m.kreik. τετρακτύς) oli pythagoralaisten pyhänä pitämä kolmio, joka sisälsi kaikki maailman kuvaamiseen tarvittavat luvut yhdestä kymmeneen. Siinä oli ensimmäisellä rivillä yksi piste, toisella kaksi, kolmannella kolme ja neljännellä neljä pistettä, eli 1 + 2 + 3 + 4 = 10.